CELEX: 32008R1172
Language: ro
Date: 2008-11-25 00:00:00
Title: Regulamentul (CE) nr. 1172/2008 al Comisiei din 25 noiembrie 2008 privind clasificarea anumitor mărfuri în Nomenclatura combinată

27.11.2008   
            
            
               RO
            
            
               Jurnalul Oficial al Uniunii Europene
            
            
               L 317/4
            
         
      REGULAMENTUL (CE) NR. 1172/2008 AL COMISIEI
   
   din 25 noiembrie 2008
   privind clasificarea anumitor mărfuri în Nomenclatura combinată
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful Vamal Comun (1), în special articolul 9 alineatul (1) litera (a),
   întrucât:
   
               (1)
            
            
               Pentru a asigura aplicarea uniformă a Nomenclaturii combinate anexate la Regulamentul (CEE) nr. 2658/87, este necesar să se adopte măsuri privind clasificarea mărfurilor menționate în anexa la prezentul regulament.
            
         
               (2)
            
            
               Regulamentul (CEE) nr. 2658/87 stabilește normele generale pentru interpretarea Nomenclaturii combinate. Aceste norme se aplică, de asemenea, oricăror alte nomenclaturi bazate integral sau parțial pe aceasta sau care îi adaugă subdiviziuni suplimentare și care sunt stabilite prin dispoziții comunitare specifice, în vederea aplicării de măsuri tarifare sau de altă natură privind comerțul cu mărfuri.
            
         
               (3)
            
            
               În temeiul acestor norme generale, mărfurile descrise în coloana 1 a tabelului din anexă trebuie clasificate la codurile NC indicate în coloana 2, pe baza motivelor care figurează în coloana 3 a tabelului menționat anterior.
            
         
               (4)
            
            
               Este necesar să se prevadă posibilitatea invocării în continuare de către titular, în temeiul articolului 12 alineatul (6) din Regulamentul (CEE) nr. 2913/92 al Consiliului din 12 octombrie 1992 de instituire a Codului Vamal Comunitar (2), pentru o perioadă de trei luni, a informațiilor tarifare obligatorii care au fost furnizate de autoritățile vamale ale statelor membre în ceea ce privește clasificarea mărfurilor în Nomenclatura combinată, dar care nu sunt conforme cu dispozițiile prezentului regulament.
            
         
               (5)
            
            
               Comitetul Codului Vamal nu a emis un aviz în termenul stabilit de președinte în ceea ce privește produsul de la punctul 1 al tabelului din anexă.
            
         
               (6)
            
            
               Măsurile prevăzute de prezentul regulament sunt conforme cu avizul Comitetului Codului Vamal în ceea ce privește produsul de la punctul 2 al tabelului din anexă,
            
         ADOPTĂ PREZENTUL REGULAMENT:
   Articolul 1
   Mărfurile descrise în coloana 1 a tabelului din anexă se clasifică în Nomenclatura combinată la codurile NC indicate în coloana 2 a tabelului menționat anterior.
   Articolul 2
   Informațiile tarifare obligatorii furnizate de autoritățile vamale ale statelor membre care nu sunt conforme cu dispozițiile prezentului regulament pot fi invocate în continuare pentru o perioadă de trei luni, în temeiul articolului 12 alineatul (6) din Regulamentul (CEE) nr. 2913/92.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 25 noiembrie 2008.
      
         
            Pentru Comisie
         
         László KOVÁCS
         
         
            Membru al Comisiei
         
      
   
   
      (1)  JO L 256, 7.9.1987, p. 1.
   
      (2)  JO L 302, 19.10.1992, p. 1.
   
      ANEXĂ
      
                  Descrierea mărfurilor
               
               
                  Clasificare
                  (Cod NC)
               
               
                  Motive
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Aparat pe bază de baterii, constând într-un sistem de citire cu fascicul laser utilizat pentru reproducerea de imagini și un monitor color (așa-numit „cititor DVD portabil”). Dimensiunea sa totală este de 19 (L) × 14,2 (l) × 3,7 (H) cm, iar greutatea este de 800 de grame.
                              Monitorul este de tip LCD (dispozitiv cu cristale lichide), cu o diagonală a ecranului de 21,6 cm (8,5 inchi). Aparatul poate fi pliat, iar monitorul său poate fi rotit.
                              Aparatul este echipat cu boxe integrate.
                              Este dotat cu interfețele următoare:
                              
                                          —
                                       
                                       
                                          sloturi de extindere memorie prin carduri;
                                       
                                    
                                          —
                                       
                                       
                                          un port USB;
                                       
                                    
                                          —
                                       
                                       
                                          intrare și ieșire pentru semnal video compozit;
                                       
                                    
                                          —
                                       
                                       
                                          mufe pentru căști.
                                       
                                    Aparatul poate citi suporturi optice (de exemplu, CD, DVD) și dispozitive de stocare pe bază de semiconductor (de exemplu, memorie flash USB) în diferite formate audio și video.
                           
                        
               
                  8528 59 90
               
               
                  Clasificarea se stabilește pe baza regulilor generale 1 și 6 de interpretare a Nomenclaturii combinate, a notei 3 la secțiunea XVI, precum și pe baza textului codurilor NC 8528, 8528 59 și 8528 59 90.
                  Având în vedere că aparatul este o combinație de mașini, acesta trebuie clasificat, în conformitate cu nota 3 la secțiunea XVI, ca și când ar fi format exclusiv din componenta care realizează funcția sa principală. Având în vedere designul și modul de concepere a aparatului, scopul acestuia este de afișare a semnalului video.
                  Având în vedere dimensiunea ecranului, care facilitează vizionarea secvențelor video pe perioade mai lungi, funcția principală a aparatului este aceea de afișare a semnalului video.
                  În consecință, aparatul trebuie clasificat la codul NC 8528 59 90, drept monitor color.
               
            
                  
                              2.
                           
                           
                              Aparat „tip calculator portabil” care funcționează pe bază de baterii, constând într-un sistem de citire cu fascicul laser utilizat pentru reproducerea de imagini și un monitor color cu receptor de semnale videofonice (așa-numit „cititor DVD portabil”). Dimensiunea sa totală este de 19,5 (L) × 14,9 (l) × 3,1 (H) cm, iar greutatea este de 800 de grame.
                              Monitorul este de tip LCD (dispozitiv cu cristale lichide), cu o diagonală a ecranului de 17,8 cm (7 inchi), și poate fi pliat.
                              Produsul este echipat cu:
                              
                                          —
                                       
                                       
                                          boxe integrate; și
                                       
                                    
                                          —
                                       
                                       
                                          DVB-T (radiodifuziune video digitală terestră) și receptor de semnale videofonice analoage.
                                       
                                    Este dotat cu interfețele următoare:
                              
                                          —
                                       
                                       
                                          sloturi de extindere memorie prin carduri;
                                       
                                    
                                          —
                                       
                                       
                                          un port USB;
                                       
                                    
                                          —
                                       
                                       
                                          intrare și ieșire pentru semnal video compozit;
                                       
                                    
                                          —
                                       
                                       
                                          mufe pentru căști.
                                       
                                    Aparatul poate citi suporturi optice (de exemplu CD, DVD) și dispozitive de stocare pe bază de semiconductor (de exemplu, memorie flash USB) în diferite formate audio și video.
                              Poate fi utilizat și ca aparat de recepție de radiodifuziune digital sau ca aparat pentru jocuri video.
                           
                        
               
                  8528 72 20
               
               
                  Clasificarea se stabilește pe baza regulilor generale 1, 3 litera (b) și 6 de interpretare a Nomenclaturii combinate, precum și pe baza textului codurilor NC 8528, 8528 72 și 8528 72 20.
                  Ca urmare a prezenței unui receptor de semnale videofonice, caracterul esențial al produsului este acela de aparat receptor de televiziune, cu ecran care încorporează un aparat de recepție de radiodifuziune și un aparat de reproducere a imaginilor.
                  Eventuala utilizare ca dispozitiv pentru jocuri a aparatului este secundară și, prin urmare, nu poate fi considerată drept trăsătură esențială a acestuia.
                  În consecință, aparatul trebuie clasificat la codul NC 8528 72 20 drept aparat receptor de televiziune combinat în aceeași carcasă cu un aparat de recepție de radiodifuziune și cu un aparat de reproducere a imaginilor.